ಬಿಪಿಎಲ್ ಕುಟುಂಬಗಳಿಗೆ ಇನ್ಮುಂದೆ ತಿಂಗಳ ಪಡಿತರದೊಂದಿಗೆ 10 ಲೀಟರ್ ಪೆಟ್ರೋಲ್ ಗೆ 250 ರೂಪಾಯಿ ಸಬ್ಸಿಡಿ ಉಚಿತ ಡುಮ್ಕಾಜಾರ್ಖಂಡ್, ಜ.27 ಬಡತನ ರೇಖೆಗಿಂತ ಕೆಳಗಿರುವ ಕುಟುಂಬಗಳ ನಿರ್ವಹಣೆ ಸಲುವಾಗಿ ಸರ್ಕಾರ ಪಡಿತರ ವಿತರಿಸುತ್ತಿದ್ದು ಇನ್ನು ಮುಂದೆ ಬಿಪಿಎಲ್ ಕಾರ್ಡ್ ದಾರರಿಗೆ ತಿಂಗಳಿಗೆ 10 ಲೀಟರ್ ಪೆಟ್ರೋಲ್ ಗೆ 250 ರೂಪಾಯಿ ಸಬ್ಸಿಡಿ ಉಚಿತವಾಗಿ ನೀಡಲು ನಿರ್ಧರಿಸಿದೆ. ಆದರೆ ಈ ರೀತಿಯ ಬಿಗ್ ಆಫರ್ ನೀಡಿರುವುದು ನಮ್ಮ ಸರ್ಕಾರವಲ್ಲ, ಜಾರ್ಖಂಡ್ ನ ಹೇಮಂತ್ ಸೊರೇನ್ ಸರ್ಕಾರ. ಸೊರೇನ್ ಸರ್ಕಾರ ಯಶಸ್ವಿಯಾಗಿ 2 ವರ್ಷ ಆಡಳಿತ ಪೂರೈಸಿರುವ ಸಲುವಾಗಿ ಹಾಗೂ 73 ನೆ ಗಣರಾಜ್ಯೋತ್ಸವದ ಅಂಗವಾಗಿ ಬಿಪಿಎಲ್ ಕಾರ್ಡ್ ದಾರರಿಗೆ ಈ ಸುವರ್ಣ ಅವಕಾಶ ಕಲ್ಪಿಸಿದೆ. ಬಿಪಿಎಲ್ ಕಾರ್ಡ್ ದಾರರು ಸೊರೇನ್ ಸರ್ಕಾರ ನೀಡಲಿರುವ 10 ಲೀಟರ್ ಗೆ 250 ರೂಪಾಯಿಗಳನ್ನು ಉಚಿತವಾಗಿ ಸಬ್ಸಿಡಿ ಪಡೆಯಲು ಸಿಎಂ ಸಪೋಟರ್ಸ್ ಆಪ್ ಮೂಲಕ ನೋಂದಾಣಿ ಮಾಡಿಕೊಳ್ಳಬಹುದು.ಈಗಾಗಲೇ 73 ಸಾವಿರ ಕಾರ್ಡ್ಗಳಿಗೆ ಒಪ್ಪಿಗೆ ನೀಡಲಾಗಿದೆ ಎಂದು ಮುಖ್ಯಮಂತ್ರಿ ಹೇಮಂತ್ ಸೊರೇನ್ ಅವರು ತಿಳಿಸಿದ್ದಾರೆ.